ΓΡΑΠΤΗ ΕΡΩΤΗΣΗ P-1989/99

υποβολή: Norbert Glante (PSE) προς την Επιτροπή

(28 Οκτωβρίου 1999)

Θέμα: Μέτρα της Επιτροπής για την προετοιμασία απόφασης ψηφίσματος σχετικά με τη διατίμηση των βιβλίων

Στο ψήφισμά του (B4-0991/98) «Καθεστώς των τιμών που επιβάλλονται στα βιβλία μεταξύ Γερμανίας και Αυστρίας» της 20ης Δεκεμβρίου 1998(1) αποφάσισε το Ευρωπαϊκό Κοινοβούλιο μεταξύ άλλων τα εξής:

2. καλεί την Επιτροπή να διαμορφώσει, πριν ληφθεί τελική απόφαση σχετικά με τις εκκρεμούσες διαδικασίες, αξιόπιστους και συγκρίσιμους δείκτες καθώς και ενημερωτικά στοιχεία σχετικά με τη γενικότερη κατάσταση και την κατάσταση που επικρατεί σε επιμέρους τομείς της αγοράς του βιβλίου στα διάφορα κράτη μέλη και στις διάφορες γλωσσικές ζώνες της ΕΕ"

4. ζητεί από την Επιτροπή να πραγματοποιήσει, με συμμετοχή των φορέων της διασυνοριακής εμπορικής διακίνησης βιβλίων, δημόσια ακρόαση για το θέμα της ενιαίας διατίμησης των βιβλίων, με στόχο να εξετασθεί η σημασία της παραγράφου 4 του άρθρου 128 της ΣΕΚ καθώς και περαιτέρω πτυχές του θέματος που αφορούν τον ανταγωνισμό, τον τομέα του πολιτισμού και τους καταναλωτές"

5. ζητεί από την Επιτροπή να προσαρμόσει την κοινοτική πολιτική της όσον αφορά τη συναίνεση στο θέμα των τιμών των βιβλίων στις ανωτέρω πολιτισμικές απαιτήσεις, κυρίως στις διασυνοριακές γλωσσικές ζώνες, και να επιτρέψει τη συνέχιση της εφαρμογής των ισχυόντων συστημάτων σταθερής διατίμησης του βιβλίου, κυρίως στις ενιαίες γλωσσικές ζώνες"

6. ζητεί να θεσπισθεί δεσμευτική ρύθμιση η οποία, παραλλήλως με τις εθνικές ενιαίες διατιμήσεις των βιβλίων, θα καθιστά δυνατή, ως μη αντιβαίνουσα στους κανόνες του ανταγωνισμού, και τη νομιμότητα διμερών συμφωνιών περί ενιαίων διατιμήσεων των βιβλίων εντός ενιαίων γλωσσικών ζωνών.

Σε ποιες ενέργειες και ποια μέτρα έχει προβεί η Επιτροπή, για να πραγματοποιήσει τα παραπάνω αιτήματα του Ευρωπαϊκού Κοινοβουλίου;

(1) ΕΕ C 379 της 7.12.1998, σελ. 391.

Απάντηση του κ. Monti εξ ονόματος της Επιτροπής

(15 Νοεμβρίου 1999)

Όσον αφορά το σημείο 2 του ψηφίσματος (B4-0991/98) του Κοινοβουλίου για το καθεστώς των τιμών που επιβάλλονται στα βιβλία μεταξύ Γερμανίας και Αυστρίας, η Επιτροπή, ενόψει της έκδοσης απόφασής της για τηνποβληθείσα στην Επιτροπή κοινοποίηση εκ μέρους των γερμανών και αυστριακών εκδοτών αναφορικά με το διασυνοριακό σύστημα διατίμησης βιβλίων στη Γερμανία και στην Αυστρία καθώς και με τις διάφορεςποβληθείσες καταγγελίες κατά του συστήματος αυτού, διεξήγαγε επί μεγάλη σειρά ετών εκτεταμένη έρευνα του τομέα του βιβλίου στα κράτη μέλη" στο πλαίσιο αυτής της έρευνας, η Επιτροπή άντλησε στοιχεία από διάφορες πηγές, συμπεριλαμβανομένων των εκδοτών και βιβλιοπωλών στη Γερμανία και στην Αυστρία ενώ παράλληλα πραγματοποίησε ανάλυση των αγορών. Κατά τη διάρκεια της έρευνας, τα κοινοποιούντα μέρη και οι καταγγέλλοντες στο πλαίσιο των διεξαγόμενων διαδικασιών είχαν επίσης την ευκαιρία να διαβιβάσουν αναλυτικά πληροφοριακά στοιχεία για την κατάσταση της αγοράς του βιβλίου εντός της Κοινότητας. Επομένως, η Επιτροπή διαθέτει όλα τα απαραίτητα και αξιόπιστα στοιχεία και πληροφορίες για να διατυπώσει την οριστική της θέση.

Όσον αφορά το σημείο 4 του προαναφερθέντος ψηφίσματος, η Επιτροπήπενθυμίζει ότι, κατ' εφαρμογή των ισχυουσών διατάξεων που διέπουν τις διαδικασίες παράβασης(1), προέβη, στις 16 και 17 Δεκεμβρίου 1998, σε ακρόαση των μερών και των καταγγελλόντων καθώς και λοιπών τρίτων, ιδίως εκπροσώπων των συγγραφέων, στις αναφερόμενεςποθέσεις, ώστε να διαφυλαχτούν πλήρως τα δικαιώματα των ενδιαφερομένων στο πλαίσιο αυτής της διαδικασίας.

Όσον αφορά τα σημεία 5 και 6 του ψηφίσματος στο οποίο αναφέρεται το Αξιότιμο Μέλος του Κοινοβουλίου, η Επιτροπήπενθυμίζει ότι η απόφασή της θα ληφθεί αποκλειστικά και μόνο βάσει του ισχύοντος νομικού πλαισίου που καθορίζει η συνθήκη ΕΚ και όπως αυτό διευκρινίστηκε από την κοινοτική νομολογία. Σε αυτό το νομικό πλαίσιο για την εξέταση των διασυνοριακών συστημάτων διατίμησης των βιβλίων, οι ισχύουσες διατάξεις που πρέπει να ληφθούνπόψη είναι οι κανόνες ανταγωνισμού των άρθρων 81 (πρώην άρθρο 85) και ακολούθων της συνθήκης ΕΚ καθώς και η πολιτιστική ρήτρα του άρθρου 151 (πρώην άρθρο 128), παράγραφος 4 της συνθήκης ΕΚ. Οι διατάξεις αυτές επιτρέπουν την πραγματοποίηση εμπεριστατωμένης ανάλυσης κατά περίπτωση, η οποία προσφέρει τη δυνατότητα να ληφθούνπόψη όλα τα απαραίτητα στοιχεία, συμπεριλαμβανομένων των πολιτιστικών πτυχών. Την προσέγγιση αυτή απεικονίζουν οι ήδη ληφθείσες από την Επιτροπή αποφάσεις κατά το παρελθόν καθώς και η σχετική νομολογία(2).

Το άρθρο 151, παράγραφος 4 της συνθήκης ΕΚ ορίζει ότι η Επιτροπή οφείλει να λαμβάνειπόψη της τις πολιτιστικές πτυχές όταν αναλαμβάνει δράση δυνάμει άλλων διατάξεων της συνθήκης ΕΚ, προκειμένου ιδίως να διασφαλιστεί και να προωθηθεί η πολιτιστική πολυμορφία στην Κοινότητα. ταν η Επιτροπή εφαρμόζει τις διατάξεις της συνθήκης ΕΚ για τον ανταγωνισμό, εξετάζει με θετικό πνεύμα εάν η εκάστοτεπό εξέταση συμφωνία ή πρακτική εμπεριέχει πολιτιστικές πτυχές και περιλαμβάνει διατάξεις πολιτιστικού χαρακτήρα που εφαρμόζονται πραγματικά και μπορούν να αιτιολογήσουν περιορισμούς του ανταγωνισμού ανάλογους προς τους επιδιωκόμενους στόχους. Η εξέταση αυτή γίνεται στο πλαίσιο της τυχόν εφαρμογής του άρθρου 81, παράγραφος 3 της συνθήκης ΕΚ το οποίο προβλέπει ότι η Επιτροπή δύναται να χορηγήσει απαλλαγή σε συμφωνίες ή σε περιοριστικές του ανταγωνισμού πρακτικές των οποίων τα οφέλη για τους καταναλωτέςπερβαίνουν τα αντίστοιχα μειονεκτήματα,πό τον όρο ιδίως ότι οι εν λόγω συμφωνίες ή πρακτικές αφορούν μόνο περιορισμούς απαραίτητους για την επίτευξη των στόχων τους και δεν περιορίζουν τον ανταγωνισμό επί σημαντικού τμήματος των σχετικών προϊόντων. Η Επιτροπή λαμβάνει επίσηςπόψη τυχόν τροποποιήσεις που τα μέρη επιφέρουν

στις προαναφερθείσες συμφωνίες ή πρακτικές. Βάσει της διάταξης αυτής, πολιτιστικού χαρακτήρα οφέλη μπορούν να αποτελέσουν πλεονεκτήματα για τους καταναλωτές. Συμπερασματικά, λαμβανομένουπόψη του άρθρου 151, παράγραφος 4 της συνθήκης ΕΚ, δύναται να χορηγηθεί απαλλαγή σε διασυνοριακό σύστημα διατίμησης των βιβλίων μόνο εφόσον η εν λόγω συμφωνία ή πρακτική ικανοποιεί όλους τους όρους του άρθρου 81, παράγραφος 3 της συνθήκης ΕΚ, γεγονός το οποίο προϋποθέτει ιδίως ότι τα αναφερόμενα πολιτιστικά οφέλη μπορούν να αποδειχθούν κατά τρόπο σαφή.

(1) Βλ. άρθρο 19 του κανονισμού αριθ. 17 του Συμβουλίου της 6ης Δεκεμβρίου 1962 Πρώτο κανονισμό εφαρμογής των άρθρων 85 και 86 της συνθήκης, ΕΕ 13 της 21.2.1962, όπως τροποποιήθηκε τελευταία από τον κανονισμό (ΕΚ) αριθ. 1216/1999, ΕΕ L 148 της 15.6.1999, και τον κανονισμό αριθ. 1999/0063/ΕΟΚ της Επιτροπής της 25ης Ιουλίου 1963 σχετικά με τις ακροάσεις που προβλέπονται στο άρθρο 19, παράγραφοι 1 και 2, του κανονισμού αριθ. 17, ΕΕ 127 της 20.8.1963" εντωμεταξύ, ο κανονισμός αριθ. 1999/0063/ΕΟΚ καταργήθηκε και αντικαταστάθηκε από τον κανονισμό (ΕΚ) αριθ. 2842/98 της Επιτροπής της 22ας Δεκεμβρίου 1998 σχετικά με την ακρόαση στο πλαίσιο ορισμένων διαδικασιών βάσει των άρθρων 85 και 86 της συνθήκης ΕΚ, ΕΕ L 354 της 30.12.1998.

(2) Βλ. τις αποφάσεις της Επιτροπής της 25ης Δεκεμβρίου 1981, VBBB και VBVB, ΕΕ L 54 της 25.2.1982, και της 12ης Δεκεμβρίου 1988, Publishers Association Net Book Agreements, ΕΕ L 22 της 26.1.1989, καθώς και τις αποφάσεις του Δικαστηρίου των ΕΚ της 17ης Δεκεμβρίου 1984 στις κοινέςποθέσεις 43 και 63/82, VBVB και VBBB/Επιτροπή, Συλλογή 1984, σ. 17, του Πρωτοδικείου της 9ης Ιουλίου 1992 στηνπόθεση T-66/89, Publishers Association/Επιτροπή, Συλλογή 1992, σ. II-1995 και του Δικαστηρίου των ΕΚ της 17ης Δεκεμβρίου 1995 στηνπόθεση C-360/92 P, Publishers Association/Επιτροπή, Συλλογή 1995, σ. I-23.